armvectores/hy_wikipedia_2023 huggingface dataset:
Պողոս առաքյալի առաջին նամակը Տիմոթեոսին

Պողոս առաքյալի առաջին նամակը Տիմոթեոսին (Ա Թուղթ առ Տիմոթեոս), Նոր Կտակարանի մաս կազմող գիրք, Պողոս առաքյալի Հովվական նամակներից մեկը։


== Հասցեատերը ==
18-րդ դարում Սուրբ Գրքի ուսումնասիրողները Պողոս առաքյալի երեք նամակներին տվեցին «Հովվական» անվանումը, քանի որ այս նամակները ուղղված են եկեղեցու հովիվների։ Դրանցից երկուսը Պողոսը հղել է Եփեսոսի եպիսկոպոս իր աշակերտ Տիմոթեոսին։ Տիմոթեոսը Փոքր Ասիայից մի երիտասարդ քրիստոնյա էր, հրեա մոր և հույն հոր զավակ։ Պողոս առաքյալը Տիմոթեոսին առաջին անգամ հանդիպեց Լյուստրայում՝ առաքելական իր երկրորդ ճանապարհորդության ընթացքում։ Այնուհետև Տիմոթեոսը Պողոսի սերտ օգնականը, գործակիցը և գրեթե մնայուն ընկերակիցը դարձավ նրա առաքելական ճանապարհորդությունների ժամանակ։ Տիմոթեոսի անունը բազմիցս հիշատակվել է «Առաքյալների գործերը» գրքում և Պողոսի նամակներում։ Բազմաթիվ առիթներով Պողոսը նրան էր վստահում նորահաստատ քրիստոնեական համայնքներում ծագած նուրբ ու դժվարին խնդիրների լուծումը։


== Գրության վայրը և ժամանակը ==
Տիմոթեոսին ուղղված առաջին նամակը հեղինակը գրել է 63-64 թվականների միջև, Մակեդոնիայում։


== Նամակի բովանդակությունը ==
Տիմոթեոսին ուղղված Պողոսի առաջին նամակն ունի երեք մտահոգություն։

Այն ազդարարություն է եկեղեցում սկսված սխալ մի ուսուցման դեմ։ Հրեական և հեթանոսական գաղափարների խառնուրդ այդ ուսուցումը հիմնված էր այն հավատալիքի վրա, թե նյութեղեն այս աշխարհը չար է, և որ մարդ կարող է փրկության հասնել միայն հատուկ և գաղտնի գիտությամբ ու կենցաղով, ինչպես նաև հեռու մնալով մի շարք կերակուրներից և ամուսնությունից։
Նամակում ցուցումներ են տրվում եկեղեցու կարգ ու կանոնի և պաշտամունքի մասին, որտեղ նկարագրվում է, թե ինչպիսի նկարագիր և վարք պետք է ունենան եկեղեցու առաջնորդները, երեցներն ու սարկավագները։
Առաքյալը հորդորում է Տիմոթեոսին, թե նա ինչպես պետք է Քրիստոսի բարի և օրինակելի ծառա լինի, և հիշեցնում է նրա ունենալիք պատասխանատվությունները հավատացյալների զանազան խմբավորումների հանդեպ։


== Նամակի կառուցվածքը ==
Նախաբան (1.1-2)
Եկեղեցուն և նրա պաշտոնյաներին վերաբերող ցուցումներ(1.3-3.16)
Տիմոթեոսի առաքելությանը վերաբերող ցուցումներ (4.1-6.21)


== Աղբյուրներ ==
Սարկավագագիրք
Հարեմ (այլ կիրառումներ)

Հարեմ, կարող է վերաբերել՝

Հարեմ - Րաֆֆու պատմական վիպակ
Հարեմ - քաղաք Սիրիայի Արաբական Հանրապետության հյուսիսարևմտյան մասում՝ Իդլիբի մարզում
Փաթրիշա Քլարկսոն

Փաթրիշա Դեյվիս Քլարկսոն (անգլ.՝ Patricia Davies Clarkson, դեկտեմբերի 29, 1959(1959-12-29), Օռլեան շրջան, Լուիզիանա, ԱՄՆ), ամերիկացի դերասանուհի։


== Կենսագրություն ==
Փաթրիշա Դևիս Քլարկսոնը ծնվել է Նոր Օռլեանում 1959 թվականին` դպրոցի տնօրենի և նրա կնոջ ընտանիքում, որոնք զբաղվում էին քաղաքականությանբ։ Պատրիսիայի մեծ պապը եղել է իսպանացի, ով տեղափոխվել է ԱՄՆ-ից Բարսելոնա։ Կլարկսոնը սովորել է դրամատուրգիա Նյու Յորքի Ֆորդհամի համալսարանում, իսկ դրանից հետո գերազանցությամբ ավարտելով` ընդունվեց Յելիի դրամատիկական դպրոցը, որտեղ վերջում ստացավ մագիստրոսի աստիճան։
1985 թվականին կլարկսոնը առաջին քայլերն արեց հեռուստատեսությունում։ Երկու տարի անց ստեղծվեց իր կինոաշխարհի ցուցադրությունը` Բրաինա Դե Պալմայի «Անձեռնմխելի» (1987) ֆիլմում, որի գլխավոր դերասաններն էին Կևին Կոնստերոմը և Շոնոմ Կոնիերին։ 1986թ-ին նա առաջին անգամ մասնակցեց Բրոդվեի «Կապույտ տերևների տանը» պիեսում, իսկ մեկ տարի անց նորից հայտնվեց «Արևելյան ստանդարտ» պիեսում։ Իր կարիերայի վաղ փուլերում նա հաճախ էր կատարում երկրորդական դերեր շատ հաջողված ֆիլմերում, որոնցից են` «Մահացու ցանկ» (1988), «Հռթիռը Ջիբրալթարի վրա» (1988) և «Հարյու տոկոսանոց ամերիկանցին բոլորի համար» (1988)։ 1990թ.-ին նա հայտնվեց այնպիսի ֆիլմերում ինչպիսիք են` «Արյունոտ ձեռքով» (1993), «Ջումանջի» (1995), «Բարձր արվեստ»(1998) և «Կանչ մղոն» (1999)։
2002թ.-ին Կլարկսոնը հայտնվեց «Միշտ մահացած հաճախորդը» HBO սերիալում և մարմնավորեց տիկին Սառայի կերպարը` առաջիկա երեք տարին։ Այդ դերը դերասանուհուն բերեց երկու «Էմմի» մրցանակի 2002 թ.-ին և 2006 թ.-ին։ 2003 թ-ին Կլարկսոնը ստացավ հատուկ մրցանակ ժուրիի կողմից «Սանդես» ֆիլմի պրիմիեիա ժամանակ։ Այդ թվականին նա նաև ստացավ «Օսկար» ամենալավ կին դերասանուհի անվանակարգով։


== Ծանոթագրություններ ==
Հայ-ադրբեջանական հարաբերություններ

Հայ-ադրբեջանական հարաբերությունները պատմական, քաղաքական և Արցախյան հակամարտության պատճառներով այժմ գտնվում են լարված վիճակում։ Երկրների միջև պաշտոնական դիվանագիտական հարաբերություններ այժմ հաստատված չեն։ Հարևան երկրների պաշտոնական հարաբերություններ ունեին 1918-1921 թվականներին, երբ կարճատև անկախություն ստացան Ռուսական կայսրությունից, որի արդյունքում ձևավորվեցին Հայաստանի Դեմոկրատական Հանրապետությունը և Ադրբեջանի Դեմոկրատական Հանրապետությունը։ Այդ հարաբերությունները գոյություն ունեին սկսած 1917 թվականի Ռուսական հեղափոխությունից մինչև Անդրկովկասի գրավումը և օկուպացումը Ռուսական կայսրության ժառանգորդ Խորհրդային Միության կողմից։ Հայաստանի և Ադրբեջանի միջև տեղի ունեցած երկու պատերազմների արդյունքում՝ 1918–1921 թթ. և 1988-1994 թթ., երկկողմ հարաբերությունները, ավելի ճիշտ ասած հարաբերությունների բացակայությունը, վերջնականապես ձևավորվել են Արցախյան հակամարտության ընթացքում։ Այժմ երկրների միջև չկան որևէ դիվանագիտական հարաբերություններ։


== Հարաբերությունները 1918–1921 թվականներին ==
Անդրկովկասյան Դաշնության փլուզումից հետո տարածաշրջանի երեք երկները անկախություն են հռչակել՝ Վրաստանի Դեմոկրատական Հանրապետությունը 1918 թվականի մայիսի 26-ին, իսկ Հայաստանի Դեմոկրատական Հանրապետությունը և Ադրբեջանի Դեմոկրատական Հանրապետությունը՝ 1918 թվականի մայիսի 28-ին։


== Սկսած 1994-ից ==
Լեռնային Ղարաբաղի հակամարտության ռազմական փուլը ծագել է 1991 թ., երբ ի պատասխան ԼՂ բնակչության ինքնորոշման պահանջի, ադրբեջանական իշխանությունները փորձեցին հարցը լուծել՝ խորհրդային անվտանգության ուժերի (ԿԳԲ-ի հատուկ ջոկատներ) կողմից անձնագրային ռեժիմի իրականացման քողի տակ էթնիկ զտումներ իրականացնելով և լայնածավալ ռազմական գործողություններ սկսելու ճանապարհով, որը բերեց հազարավոր զոհերի և զգալի նյութական կորուստների։ 1994 թ.Ռուսաստանի միջնորդությամբ հաստատվեց եռակողմ (Ադրբեջան, Արցախ, Հայաստան) զինադադար։
Ներկայումս հիմնախնդրի կարգավորման շուրջ բանակցությունները ընթանում են ԵԱՀԿ Մինսկի խմբի համանախագահ երկրների (Ռուսաստան, ԱՄՆ, Ֆրանսիա) միջնորդությամբ՝ 2007 թ. նոյեմբերին վերջիններիս կողմից ներկայացված մադրիդյան առաջարկությունների հիման վրա, որով նախատեսվում է ԼՂ կարգավիճակի որոշում՝ Արցախի բնակչության իրավական պարտադիր ուժ ունեցող կամարտահայտության արդյունքների հիման վրա։
Ադրբեջանը մերժում և կոպտորեն խախտում է ուժի և ուժի սպառնալիքի չկիրառման մասին սկզբունքը, պետական մակարդակով իրականացնում է այլատյացության և հակահայկական քարոզչություն, չի կատարում ՄԱԿ-ի Անվտանգության Խորհրդի 1993 թ. ընդունած բանաձևերի դրույթները՝ սպառազինությունների մրցավազք և շփման գծում պարբերական սադրանքներ կազմակերպելով, հրաժարվում է դուրս բերել իր օկուպացիոն զորքերը ԼՂ տարածքներից՝ դրանով իսկ արգելակելով բանակցային գործընթացը։


== Տես նաև ==
Հայ-թուրքական հարաբերություններ
Թուրք-ադրբեջանական հարաբերություններ
Հայաստանի և Ադրբեջանի հարաբերությունները Եվրատեսիլում


== Արտաքին հղումներ ==
ՀՀ ԱԳՆ. Երկկողմ հարաբերություններ Ադրբեջանի հետ Archived 2012-01-11 at the Wayback Machine.


== Ծանոթագրություններ ==

Կաղապար:Ադրբեջանի արտաքին հարաբերություններ
Լեոպոլդու դի Բուլիոյնս

Լեոպոլդու դի Բուլիոյնս (պորտ.՝ Leopoldo de Bulhões), համայնք Բրազիլիայում՝ Գոյաս նահանգի կազմում։ Գտնվում է Կնետրոնական նահագի Գոյաս մարզում։ Մտնում է Գոյանիա գավառի կազմի մեջ։ Բնակչությունը կազմում է 8054 մարդ՝ 2006 թվականի տվյալներով։ Գրավում է 495,015 կմ2 տարածք։ Բնակչության խտությունը՝ 16.3 մարդ/կմ²։
Քաղաքի տոնը նշվում է սեպտեմբերի 2-ին։


== Պատմություն ==
Քաղաքը հիմնադրվե է 1949 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝  43.651.626,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.510,18  ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,715 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային է։
Վուգրովկա (գետ)

Վուգրովկա (ռուս.՝ Бугровка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Չերնովոյ Նարիկ գետի ձախ ափին՝ 13 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ելփին (գետ)

Անվան այլ կիրառումների համար տե՛ս՝ Ելփին (այլ կիրառումներ)Ելփին, Աղոբեն, Աղոպեն, Ելբին, Էլբին, էլփին, գետ Հայաստանի Վայոց ձորի մարզում, Արփայի աջ վտակը։ Սկիզբ է առնում Վարդենիսի լեռների հարավարևմտյան լանջերից՝ 2950 մ բարձրությունից և մայր գետին է միանում Վայոց ձորի մարզի Արենի գյուղի մոտ։ Սնումը տեղի է ունենում ձնահալոցքային ու անձրևային եղանակով, ինչպես նաև՝ ստորջրյա աղբյուրներից։ Վարարումները տեղի են ունեում գարնանը և ամառվա սկզբին, մասնավորապես՝ ապրիլ-հունիս ամիսներին։ Ելփինից սկիզբ են առնում 22 փոքր և միջին ջրանցքներ։ Երկարությունը հասնում է 23 կմ-ի, ջրհավաք ավազանը՝ 130 կմ², իսկ տարեկան միջին ծախսը 0,3 մ³/վ է։
Հնում կոչվում էր Աղոբեն, Աղոպեն։ Ունի երկու վտակ՝ Կոզուլջաջուր և Շրեշտաջուր։ Վերջինս իր անվանումը ստացել է համանուն լեռից։ Հաճախակի են սելավները։ 1931 թվականի սելավը մեծ վնաս է հասցրել Արենի, Ելփին, Չիվա գյուղերին. հունի առանձին հատվածներում կառուցված են ափապաշտպան շինություններ։ Այժմ ջրերն օգտագործվում են ոռոգման նպատակով, և ամռան ամիսներին Արփա չեն հասնում։


== Աղոպենի ձոր ==
Ելփին գետի հին անվան հետ է կապվում նաև համանուն՝ Աղոպենի ձորը, որը գտնվում էր Արաքսի ձախակողմյան վտակի՝ Արփայի ավազանում։ Այն գտնվում էր նախկին Օղբին ավերակ գավառի մոտակայքում։


== Ծանոթագրություններ ==
Վինիպեգ Ջեթս

Անվան այլ կիրառումների համար տե՛ս՝ Վիննիպեգ (այլ կիրառումներ)«Վինիպեգ Ջեթս» (անգլերեն՝ Winnipeg Jets), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է Կանադայի Մանիտոբա նահանգի վարչական կենտրոն Վինիպեգ քաղաքում։ Հիմնադրվել է Ատլանտայում՝ 1999 թվականին, որպես «Ատլանտա Թրեշերս»։ 2011–12 մրցաշրջանին ընդառաջ տեղափոխվել է Վինիպեգ։
Տան հանդիպումները «Ջեթսն» անցկացնում է «Էմ Թի Սի արենա» մարզապալատում։


== Արտաքին հղումներ ==
Պաշտոնական կայք Archived 2014-12-25 at the Wayback Machine.
Սիտեռն

Սիտեռն (ֆր.՝  Citerne), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 257 մարդ, բնակչության խտությունը` 40.16 մարդ/կմ²։ Բնակավայրը զբաղեցնում է 6.4 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 36 կմ արևմուտք։


== Բնակչություն ==


== Տնտեսություն ==
2010 թվականին ուներ 173 աշխատունակ (15-64 տարեկան)  բնակիչ, որոնցից ակտիվ էին 116-ը, իսկ ոչ ակտիվները` 57։ Ակտիվության ցուցանիշը կազմում է 67,1 %։ 116 աշխատունակ մարդկանցից աշխատել է 102 անձ (65 տղամարդ և 37 կին)։ Գործազուրկ են եղել 14 անձ (12 տղամարդ և 2 կին)։ 57 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարեզե (գավառ)

Անվան այլ կիրառումների համար տե՛ս՝ Վարեզե (այլ կիրառումներ)Վարեզե (իտալերեն՝ Provincia di Varese, լոմբ.՝ Pruvincia de Vares), գավառ Իտալիայում։ Գտնվում է Լոմբարդիա շրջանում։ Զբաղեցնում է 1 198,11 կմ² մակերես։ Բնակչությունը կազմում է 890 201 մարդ։


== Կոմունաներ ==
Վարեզե գավառը բաժանվում է 139 կոմունաներից՝


== Գլխավոր կոմունաներ ==


== Պատկերասրահ ==

		
		


== Ծանոթագրություններ ==
Արարատի մարզի մատուռների ցանկ

Ստորև ներկայացված է Հայաստանի Արարատի մարզի մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Արարատի մարզի լքված գյուղերի ցանկ
Արարատի մարզի ամրոցների և բերդերի ցանկ


== Ծանոթագրություններ ==
Հրանտ Մովսիսյան

Հրանտ Ժիրայրի Մովսիսյան (մարտի 12, 1953(1953-03-12), Երևան, Հայկական ԽՍՀ, ԽՍՀՄ), հայ ռեժիսոր, սցենարիստ։ ՀՀ արվեստի վաստակավոր գործիչ (2015)։


== Կենսագրություն ==
1972 թվականին ավարտել է Լենինգրադի թատրոնի և կինոյի ինստիտուտի հեռուստառեժիսուրայի ֆակուլտետը։ 1973-1977 թթ. եղել է հեռուստաֆիլմերի ստուդիայի մուլտիպլիկատոր, 1977-1985 թթ՝ «22:30» հաղորդաշարի հիմնադիրներից և ռեժիսորը, 1977-1990 թթ.՝ Հայաստանի Ազգային հեռուստաընկերության ռեժիսոր, 1997-1998 թթ.` գլխավոր պրոդյուսեր։ 1985-1992 թթ. համագործակցել է Ֆրանսիայի, Շվեյցարիայի և ԱՄՆ-ի հեռուստաընկերությունների հետ։ 1995-1997 թթ. եղել է «Արուս» ստուդիայի գեղարվեստական ղեկավարը, 1998-2001 թթ՝ «Պարադիզ» գովազդային գործակալության պրոդյուսերը։ Հիմնադրել է «Պարադիզ TV» ընկերությունը։ 2001-2004 թթ. եղել է Հայկական Երկրորդ հեռուստաալիքի գլխավոր պրոդյուսերը։ Որպես ռեժիսոր և պրոդյուսեր հանդես է եկել մի շարք նախագծերում՝ երաժշտական, ամանորյա, համերգային հաղորդումներ, «Հեռուստամարաթոն 2004», «Էրեբունի-Երևան» նախագծերը, մի շարք գովազդային և երաժշտական հոլովակներ, «Երրորդ ուժ» դոկումենտալ սերիալը և այլն։ Կինեմատոգրաֆիստների միության և Հեռուստատեսության միջազգային ակադեմիայի անդամ է։


== Կինոնկարներ ==
«Մեր բակը 3» (ռեժիսոր)
«Տաքսի, էլի լավա» (սցենարիստ)


== Ծանոթագրություններ ==
Ֆոսուա

Ֆոսուա (ֆր.՝ Fossoy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանը՝ Շատո Տերրի:
Համայնքի INSEE կոդը՝ 02328:


== Բնակչություն ==
2010 թվականի տվյալներով՝ համայնքի բնակչությունը կազմում է 577 մարդ։ 


== Տնտեսություն ==
2010 թվականին համայնքի 387 աշխատունակ (15-64 տարեկան) բնակիչներից 296-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 76,5%, 1999 թվականին եղել է 69,6%)։ 296 տնտեսապես ակտիվ բնակիչներից աշխատում էին 281-ը (150 տղամարդ և 131 կին), գործազուրկ էին 15 մարդ (5 տղամարդ և 10 կին)։ 91 տնտեսապես ոչ ակտիվ բնակիչներից 42-ը եղել են աշակերտներ կամ ուսանողներ, 27-ը՝ թոշակառուներ, 22-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ֆոսուա (ֆր.)
Ֆրոնտովոե (գյուղ, Լենինյան շրջան)

Անվան այլ կիրառումների համար տե՛ս՝ ՖրոնտովոեՖրոնտովոե (ուկրաիներեն՝ Фронтове, Ղրիմի թաթարերեն՝ Qoy Asan), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Կոյ-Ասան։
2001 թվականի տվյալներով Ֆրոնտովոե գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախլար

Ախլար, գյուղ Ելիզավետպոլի նահանգի Զանգեզուրի գավառում։ Գտնվում էր Սիսիանի շրջանում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ռոբին Հուդի էֆեկտ

Ռոբին Հուդի էֆեկտ (անգլ.՝ Robin Hood effect), տնտեսական երևույթ, որտեղ եկամուտը վերաբաշխվում է այնպես, որ տնտեսական անհավասարությունը նվազեցվում է։ Էֆեկտն անվանվել է ի պատիվ Ռոբին Հուդի, ով, ըստ լեգենդի, կողոպտում էր հարուստներին և ամենը տալիս աղքատ ժողովրդին։


== Ռոբին հուդի էֆեկտի առաջացման պատճառներ ==
Ռոբին Հուդի էֆեկտը կարող է մեծ թվով տարբեր քաղաքականությունների կամ տնտեսական որոշումների հետևանք լինել, որոնցից ոչ բոլորը անհավասարությունը նվազեցնելու հատուկ նպատակ ունեն։


=== Բնական, ազգային զարգացում ===

Սայմոն Կուզնեցը պնդում է, որ տնտեսական անհավասարության տարբեր մակարդակների ետևում կանգնած գլխավոր գործոնը երկրի տնտեսական զարգացվածության աստիճանն է։ Կուզնեցը նկարագրել է եկամտի և անհավասարության միջև կապը կորի միջոցով, ինչպես պատկերված է նկարում։ Այդ Թեորեմը սահմանում է, որ զարգացման շատ ցածր մակարդակ ունեցող երկրները ունենում են հարստության համեմատբար հավասարաչափ բաշխում։
Քանի որ երկիրը զարգանում է, գրանցվում է կապիտալի աճ, և հետևաբար այդ կապիտալի սեփականատերերը ունենում են ավելի մեծ եկամուտ և հարստություն, ինչն ավելի է խորացնում անհավասարութունը։ Սակայն, ի վերջո, տարբեր հնարավոր վերաբաշխման մեխանիզմները, ինչպիսիք են խոշոր մարդասիրական կազմակերպությունների  գործունեությունը և բարեգործական ծրագրերը, կհանգեցնեն Ռոբին Հուդի էֆեկտին` հարստությունը վերաբաշխելով աղքատներին։ Այդ պատճառով էլ առավել զարգացած երկրները վերադառնում են անհավասարության ցածր մակարդակին։


=== Ոչ համամասնական եկամտահարկ ===
Շատ երկրներ ունեն եկամտահարկի այնպիսի համակարգ, որտեղ փոքր աշխատավարձ ունեցողները վճարում են չնչին հարկեր կամ ընդհանրապես չեն հարկվում, մինչդեռ բարձր աշխատավարձ ստացողները, որոնք սահմանված շեմից շատ են վաստակում, պետք է վճարեն ավելի բարձր հարկեր։ Այս համակարգը հայտնի է որպես պրոգրեսիվ հարկում։ Այս համակարգը որդեգրած երկրները ունենում են աշխատավարձում հարկի մեծ համամասնություն ունեցող հարուստ բնակչություն, որը անապահովներին արյդունավետ սուբսիդավորում և Ռոբին Հուդի էֆեկտին է հանգեցնում։
Մասնավորապես, պրոգրեսիվ հարկը այն հարկն է, ըստ որի հարկային դրույքաչափը մեծանում է, քանի որ մեծանում է հարկվող բազայի գումարը։ «Պրոգրեսիվ» բառը նկարագրում է եկամտի կամ ծախսի բաշխման էֆեկտը` նկատի ունենալով փոխարժեքի ցածր մակարդակից բարձրին անցնելը, որտեղ միջին հարկային դրույքաչափը ավելի փոքր է, քան մարգինալ դրույքաչափը։ Դա կարող է կիրառվել անհատական հարկերի կամ ամբողջ հարկային համակարգի դեպքում։ Պրոգրեսիվ հարկերը փորձում են նվազեցնել քիչ վճարունակ մարդկանց հարկի արտահոսքը`  մեծացնելով այն նրանց համար, ովքեր ավելի վճարունակ են։


=== Բջջային հեռախոսակապի խաչաձև սուբսիդավորում ===
Շատ զարգացող երկրներում, բջջային կապում նկատվում են մեծ քանակությամբ արտաքին ազդեցություններ, ինչը կարգավորողներն ու օպերատորները ձգտում են ուղղել` հեռախոսազանգերի արժեքի մեծացման  միջոցով սուբսիդավորելով բաժանորդագրությունները. դա շատ հաճախ հնարավորություն է տալիս սոցիալապես ոչ ապահովներին անվճար օգտվել հաղորդակցման ծառայություններից։ Լրացուցիչ արժեքներն այնուհետև գանձվում են բաժանորդներից, ովքեր զանգեր են կատարում այս նոր բաժանորդներին. զանգահարողները, ըստ վիճակագրության, հակված են լինել ավելի հարուստ։ Այդ պատճառով, չնայած գումարի աննուղղակի փոխանցման, նկատվում է հզոր Ռոբին Հուդի էֆեկտ, որտեղ հարուստները սուբսիդավորում են աղքատներին։


== Ծանոթագրություններ ==
Ռադյանսկոե (ավան, Սումիի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), ավան Ուկրաինայի Սումիի մարզի Սումիի շրջանում։
2001 թվականի տվյալներով Ռադյանսկոե ավանում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ազատխանյան

Ազատխանյան, հայկական ազգանուն։


== Ազգանունը կրողներ ==


== Ծանոթագրություններ ==
Իբիկոս

Իբիկոս (հին հունարեն՝ Ἴβῠκος, մ.թ.ա. 6-5 դդ.), հին հույն բաաստեղծ։
Ծնվել է Իտալիայի Հռեգիոն քաղաքում։ Նրանից մեզ է հասել 40 ոտանավոր։ Նա Ստեսիքորի հիմներից զարգացրել է էնկոմիան, մարդկային հիմնը, որ նվիրել է իր ժամանակակիցներին։
Ապրել է Պոլիկրատես բռնակալի պալատում և գրել բազմաթիվ սիրային ոտանավորներ։ Նա սպանվել է ճանապարհին, երբ գնում էր մասնակցելու Իսթմյան խաղերին, և մեռնելու ժամանակ օգնության է կանչում կռունկներին, որոնք թռչում էին այն պահին, երբ մարդասպաններն սպանում էին բանաստեղծին։
Պատմում են, որ Կորնթոսում մի ներկայացման ժամանակ թատրոնի վրայով թռչում են կռունկները։ Մարդասպաններից մեկն այդ տեսնելով՝ բացականչում է. «Նայի՛ր, ահա Իբիկոսի կռունկները»։ Այդ րոպեին նրանց ձերբակալում են և ստիպում խոստովանել իրենց հանցանքը։ Դրանից առաջացել է «Իբիկոսի կռունքները» դարձվածային արտահայտությունը։


== Աղբյուրներ ==
Ռասլովո (գյուղ, Ուգրանսկի շրջան)

Ռասլովո (ռուս.՝ Раслово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նաում Վեքիլխարջի

Նաում Վեքիլխարջի (իսկական անունը՝ Նաում Պանայոտ Բերդխի, ալբ․՝ Naum Veqilharxhi, 6 դեկտեմբերի 1797, Կորչա — 1846 (այլ տվյալներով՝ 1854, Ստամբուլ), ալբանացի գրող, թարգմանիչ, փաստաբան, ալբաներենի այբուբենի տարբերակներից մեկի հեղինակը (1844)։ Ալբանիայի ազգային վերածննդի վաղ շրջանի աչքի ընկնող գործիչներից մեկն է։


== Կենսագրություն ==
Նաում Վեքիլխարջին ծնվել է հարավային Ալբանիայի Կորչա քաղաքի մոտ գտնվող գյուղերից մեկում՝ ուղղափառների ընտանիքում։ 1800 թվականին նրա ընտանիքը թողնում է Ալբանիան ու տեղափոխվում ներկայիս Ռումինիայի տարածքում գտնվող Բրեիլա բնակավայր։
Ուսումնասիրելով իրավունք՝ Վեքիլխարջին ծանոթացել է ալբանացի մտավորականների, ալբանական ազգային վերածննդի շարժման մասնակիցների հետ, սկսել է մասնակցել Ֆիլիկ Էթերիային՝ հույների գաղտնի միությանը։ 1821 թվականին, երբ դեռ ուսանող էր, հավանաբար մասնակցել է Վալաշյան ապստամբությանը, որ տեղի ունեցավ Տուդոր Վլադիմիրսկուի գլխավորությամբ։
1820-ական թվականների վերջին նրա ընտանիքը Բրիելայի ամենահարուստ ընտանիքներից մեկն էր։ 1838 թվականից հետո նրա ազգականներից շատերն իրենց հայտարարեցին հույներ, սակայն Վեքիլխարջին իրեն մշտապես համարել է ալբանացի։
Իրավաբանական կրթություն ստանալուց հետո Վեքիլխարջին զբաղվել է փաստաբանական գործունեությամբ, հարստացել և իր ֆինանսական միջոցներն օգտագործել ալբաներենի ու ալբանական մշակույթի զարգացմանը նպաստելու, ինչպես նաև ալբանական ազգային վերածննդի շարժումը խթանելու նպատակով։ 1825 թվականին սկսել է աշխատել ալբաներենի յուրօրինակ այբուբեն ստեղծելու ուղղությամբ։
1844 թվականին Բուխարեստում հրատարակել է իր «Evëtori Shqip Fort i Shkurtër» աշխատությունը, որի վրա աշխատել է շուրջ 20 տարի. այն ալբաներենի այբուբենն էր, որը բաղկացած էր լատինական 33 տառերից։ Այբուբենն ստեղծելիս Վեքիլխարջին ձգտել է հնարավորինս խուսափել հունարեն, լատիներեն ու արաբերեն տառեր ու սիմվոլներ ներառելուց, ինչը պայամանավորված էր կրոնական առկա հակամարտություններով (նրանից առաջ գրելիս գորշաշվում էին հունական կամ արաբական այբուբենները)։ Այս աշխատությունը, ինչպես նաև Վեքիլխարջեի հաջորդ աշխատանքները, այդ թվում՝ ալբաներենով առաջին դասագիրքը (1846), նույնպես նպատակ ունեին խթանել ալբաներենի զարգացումն ու ազգային ինքնագիտակցության արթնացումը։
1845 թվականին Վեքիլխարջին հունարենով գրված բաց նամակ հղեց իր զարմիկին, ով Վեքիլխարջեի հայրենասիրական գաղափարները համարում էր ցնորական։ Վեքիլխարջին գրում է. «Տառը ալբանական ազգային վերածննդի շարժման առաջին գրավոր հիմքերից մեկն է»։
Նաում Վեքիլխարջին համարվում է ալբանական ազգային վերածննդի շարժման վաղ շրջանի ամենավառ ներկայացուցիչներից մեկը։


== Ընտրյալ երկեր ==
1844 – Ëvetarin (այբուբեն)
1845 – Fare i ri evëtar shqip për djelm nismëtar (այբբենարան)
1846 – Qarkore (էնցիկլիկա, հունարեն)


== Աղբյուրներ ==
Edwin E. Jacques. The Albanians: An Ethnic History from Prehistoric Times to the Present (անգլ.)


== Ծանոթագրություններ ==
Օվկիանոսն արահետի վերջում

«Օվկիանոսն արահետի վերջում» ստեղծագործությունը բրիտանացի գրող Նեյլ Գեյմանի 2013 թվականին գրված վեպն է։ Այն առաջին անգամ հրատարակվել է 2013 թվականի հունիսի 18֊ին։ Գրքում պատմվում է անանուն մարդու մասին, ով վերադառնում է իր հայրենի քաղաք և տարվում է քառասուն տարի առաջ տեղի ունեցած դեպքերի հիշողություններով։
«Օվկիանոսը արահետի վերջում» վեպի թեման ներառում է ինքնության որոնումները և «մանկության և հասունության միջև ճեղքվածությունը»։


== Բովանդակություն ==
Գիրքը սկսվում է անանուն հերոսի վերադարձով իր մանկության քաղաք։ Այնտեղ նա այցելում է այն տունը, որտեղ նա և իր քույրը մեծացել են և հիշում է մի փոքր աղջկա՝ Լեթի Հեմփսթոք անունով, ով պնդում էր, որ իր տան հետևում գտնվող ջրամբարը օվկիանոս է։ Նա կանգ է առնում տանը, որտեղ Լեթին ապրում էր իր մոր և տատիկի հետ, հանդիպում է նրա ընտանիքի անդամներին և սկսում է վերհիշել անցյալի մոռացված դեպքերը։


== Զարգացում ==
Գեյմանը հիշատակել է, որ Հեմփսթոք ընտանիքը հանդիպում է նրա գործերից ևս մի քանիսում, օրինակ՝ «Աստղային փոշի», «Գերեզմանային պատմություն» վեպերում։ Նա «Օվկիանոսը» սկսել է գրել իր կին Ամանդա Փալմերի համար և մտադիր էր վիպակ գրել, այլ ոչ թե վեպ։ Գրելու ընթացքում նա սկսեց զետեղել այնպիսի բաներ, որոնք Փալմերը կհավաներ, քանի որ նա «իրականում չի սիրում ֆանտաստիկա»։ Գրքում որոշ դեպքեր փոխառված են Գեյմանի մանկությունից, օրինակ՝ հերոսի հոր ավտոմեքենայի գողությունն արտացոլում էր նմանատիպ իրադարձություն, երբ նրա հոր ավտոմեքենան գողացել էին և գողը ինքնասպանություն էր գործել դրա մեջ։


== Արձագանքներ ==
Գրքի քննադատությունը լիովին դրական էր։ Նյու Յորք Թայմս֊ը դրական արձագանք է տվել «Օվկիանոսը արահետի ծայրին» վեպը՝ մեկնաբանելով, որ գիրքը կհետաքրքրի տարբեր տարիքային խմբերի։ USA Today֊ը գրել է, որ վեպը իր թեմատիկայով նման է հեղինակի 2002 թվականի «Քորալայն» մանկական վեպին և 2005 թվականի «Հայելային դիմակ» ֆիլմին այն բանով, որ թշնամին «ավելի մոտ է, քան նրանք կմտածեին», ինչը «իր հրեշներին դարձնում էր շատ ավելի ահասարսուռ, երբ Ուրսուլայի պես կինը ներքևի հարկում էր»։


== Ֆիլմ ==
2013 թվականի փետրվարին Focus Features ընկերությունը ձեռք է բերել վեպի էկրանիզացման իրավունքները։ Թոմ Հենքսը պետք է հովանավորի ֆիլմը և Ջո Ռայթը պետք է հանդես գա որպես ֆիլմի ռեժիսոր։


== Ծանոթագրություններ ==
Տրիբուխի

Տրիբուխի (ուկրաիներեն՝ Трибухи), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1922 թվականին։
2001 թվականի տվյալներով Տրիբուխի գյուղում բնակվում էր 459 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 3278,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարդուսչայ

Բարդուսչայ, գետ Ճորոխի ավազանում, Օլթիի աջակողյան օժանդակ Պենյակչայի ձախ վտակը։ Լեռնային է ու ջրառատ, ավազանի մեծագույն մասը անտառապատ է։ Պենյակչայի մեջ է թափվում Օլթի քաղաքից մոտ 26 կմ հյուսիս-արևելք։


== Ծանոթագրություններ ==
Կալինինսկոե (գյուղ, Իգլինսկի շրջան)

Անվան այլ կիրառումների համար տե՛ս՝ Կալինինսկոե (այլ կիրառումներ)Կալինինսկոե (ռուս.՝ Калининское, բաշկիրերեն՝ Калининский), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիաքա

Շիաքա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դարչիձեեբի (Շուախևի շրջան)

Դարչիձեեբի (վրաց.՝ დარჩიძეები), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1580 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 276 մարդ։


== Ծանոթագրություններ ==
Վասպուրակ Մինասյան

Վասպուրակ Մինասյան  (հունիսի 29, 1994(1994-06-29), Երևան, Հայաստան), հայ ֆուտբոլիստ, Երևանի «Փյունիկ» ակումբի և Հայաստանի մինչև 19 տարեկանների հավաքականի պաշտպան։


== Ակումբային կարիերա ==
«Փյունիկ» ֆուտբոլային դպրոցի սան է։ Ակումբի սաների մեծ մասի նման Մինասյանն իր մասնագիտական ուղին սկսել է պատանեկան և երիտասարդական թիմերում։ Առաջին լիգային առաջին անգամ մասնակցել է 2010 թվականի «Փյունիկ-3»-ի կազմում։ Հաջորդ մրցաշրջանում կրկին սկսել է հանդես գալ պատանեկան թիմում,  բայց 2011 սեպտեմբերին ընդգրկվել է հիմնական թիմում, որում իր նորամուտը նշել է հոկտեմբերի 17-ին «Բանանցի» դեմ խաղում, որում «Փյունիկը» պարտություն է կրել։ Մինասյանը փոխարինել է Արման Հովհաննիսյանին հանդիպման 73-րդ րոպեին, երբ հաշիվը 0:3 էր: Դրանից մեկ ամիս առաջ Մինասյանը մասնակցել է Հայաստանի Սուպերգավաթի խաղարկությանը, որտեղ «Փյունիկը» 0:3 հաշվով հաղթել է «Բանանցին»։ Մինասյանը դաշտ է դուրս եկել հանդիպման 67-րդ րոպեին։ 2012 թվականի հուլիսի 5-ին ընդգրկվել է Եվրոպայի Լիգայի՝ «Զետայի» դեմ խաղի հայտացուցակում, սակայն այդպես էլ խաղադաշտ դուրս չի եկել՝ մնալով պահեստայինների նստարանին։


== Ելույթների վիճակագրություն ==
2012 թվականի նոյեմբերի 13-ի տվյալներով


== Կարիերան հավաքականում ==
Առաջին Լիգայում խաղալու ընթացքում Լևոնյանն արժանացել է մինչև 17 տարեկանների հավաքականի մարզչական շտաբի ուշադրությանը։ 2010 թվականի սեպտեմբերի 22-ին նա նշել է նորամուտը հավաքականում՝ մասնակցելով Թուրքիայի պատանեկան հավաքականի դեմ խաղին, որում հայ պատանիները կրեցին ջախջախիչ պարտություն (0:3)։ Վասպուրակ Մինասյանը դաշտ դուրս եկավ խաղի 78-րդ րոպեին՝ փոխարինելով Նաիրի Մինասյանի։ Մի քանի օր անց նա մասնակցել է Չեխիայի, իսկ հետո՝ Իսլանդիայի պատանեկան հավաքականների դեմ խաղերին։
2012 մայիսի 23-ին Մինասյանն իր նշեց նորամուտը Հայաստանի մինչև 19 տարեկանների հավաքականում՝ դաշտ դուրս գալով իսպանացիների դեմ խաղում։ Մայիսի 28-ին նա մասնակցեց իտալացիների դեմ խաղին։


== Ձեռքբերումներ ==
Հայաստանի առաջնության արծաթե մեդալակիր - 2011
Հայաստանի սուպերգավաթակիր - 2011
Հայաստանի գավաթակիր - 2014


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
էջը footballdatabase.eu պաշտոնոկան կայքում (անգլ.)
Ֆուտբոլիստի էջը soccerway.com կայքում (անգլ.)
Նովիգրադ (Իստրիա)

Նովիգրադ  (խորվ.՝ Novigrad, իտալերեն՝ Cittànova d'Istria), քաղաք Խորվաթիայում։ Գտնվում է Իստրիա թերակղզու արևմտյան ափին, Ադրիատիկ ծովի Ումագ և Պորեչ քաղաքների միջև։ Համայնքի կազմում ընդգրկված են 5 գյուղեր՝ Անտենալ (խորվ.՝ Antenal), Բուժինիյա (խորվ.՝ Bužinija), Դայլա (խորվ.՝ Dajla), Մարեդա (խորվ.՝ Mareda) և Նովիգրադ (խորվ.՝ Novigrad):


== Ընդհանուր տեղեկություններ ==
Այն մասին, որ քաղաքը բնակեցված է եղել դեռևս հին դարերում, վկայում են շատ հնագիտական հետազոտություններ։ Նեապոլիս (խորվ.՝ Neapolis) անվամբ քաղաքը առաջին անգամ հիշատակվել է 7-րդ դարում։
6-7-րդ դարերում քաղաքը գտնվում էր Բյուզանդիայի կազմում, 8-9-րդ դարերում՝ Ֆրանկոնիայի կազմում, 10-12-րդ դարերում՝ Գերմանիայի կազմում։ 1270-1797 թվականներին քաղաքը եղել է Վենետիկի գերիշխանության տակ, 1805-1813 թվականներին՝ Նապոլեոնի իշխանության տակ։ 1814-1918 թվականներին Նովիգրադ քաղաքը եղել է Ավստրո-Հունգարիայի կազմում։


== Բնակչություն ==
Ըստ 2011 թվականի մարդահամարի տվյալների քաղաքը բաղկացած է 5 բնակավայրերից, որտեղ ապրում են 4345 բնակիչներ։
Ազգային կազմը հետևյալն է ՝

խորվաթներ - 66,4 %
իտալացիներ - 10,2 %
ալբանացիներ - 3,4 %
սերբեր - 2,8 %
սլովեններ - 2,1 %


== Կրթություն ==
Քաղաքում կրթական հաստատություններից գտնվում է միայն տարրական դպրոց։ Միջնակարգ կրթություն ստանալու համար անհրաժեշտ է այցելել հարևան Բուե և Պորեչ քաղաքներ։ Աշակերտների մի մասը այցելում է Պուլայի, Պազինի և Ռիեկայի ուսումնական հաստատություններ։


== Տնտեսություն ==
Նովիգրադը անցյալում հայտնի էր որպես ձկնորսության քաղաք։ 20-րդ դարի 60-ական թվականների տնտեսական բուռն զարգացման շրջանում բնակչությունը սկսել է աշխատել տեքստիլ արդյունաբերության և գյուղատնտեսության ոլորտներում։ 70-ական թվականներին բնակչությունը սկսում է աշխատել հյուրանոցային և ռեստորանային բիզնեսներում։ Այսօր Նովիգրադի տնտեսության կարևոր ոլորտները մնում են ձկնորսությունը, տեքստիլ արդյունաբերությունը և գյուղատնտեսությունը։


== Տեսարժան վայրեր ==
Սուրբ Պելագիյա և Սուրբ Մաքսիմ ծխական եկեղեցի - իր գոյության ընթացքում 1408, 1580, 1746 և 1775 թվականներին վերականգնվել է։ 1935 թվականին շենքի արտաքին տեսքը փոփոխություններ չի կրել։
Զանգակատուն - կառուցվել է 1883 թվականին։
Քաղաքային պատեր - կառուցվել են 13-րդ դարի կեսերին, բայց տարբեր ժամանակահատվածներում վերականգնվել են։
Սուրբ Ագաթա եկեղեցի - գտնվում է հին քաղաքային գերեզմանոցում։ Շենքը հետաքրքիր է իր ճարտարապետությամբ։ Եկեղեցին 1993-1955 թվականներին ենթարկվել է վերականգնողական աշխատանքների։
Սուրբ Անտոն եկեղեցի - պահպանվում է մինչև օրս։


== Ծանոթագրություններ ==


== Արտաքին հղումներ ==
Официальный веб-сайт города (խորվ.)
Итальянская коммуна Новиграда Archived 2010-01-31 at the Wayback Machine. (իտալ.)
Фото Новиграда
Արամ Արսենյան (այլ կիրառումներ)

Արամ Արսենյան անուն-ազգանունը կարող է վերաբերել հետևյալ անձանց՝

Արամ Արագեղեցիկի Արսենյան (հուլիսի 1, 1958, Եղեգնաձոր, Հայաստան), հայ արևելագետ, ՀՀ պետական գործիչ, ՀՀ տրանսպորտի և կապի նախարարի տեղակալ (2015-2017)։
Արամ Սամվելի Արսենյան (մարտի 2, 1952, Թալին, Հայաստան), հայ թարգմանիչ, արձակագիր։
Սա ինձ դուր չի գալիս

«Սա ինձ դուր չի գալիս» (անգլ.՝ I Am Not Okay with This), ամերիկյան կատակերգական դրամա ժանրի հեռուստասերիալ, որը նկարահանվել է Չարլզ Ֆորսմանի կոմիքսի հիման վրա։ Այն թողարկել է Նեթֆլիքս հեռուստաալիքը 2020 թվականի փետրվարի 26-ին։ Սերիալը ստացել է դրական արձագանքներ քննադատների կողմից։ 2020 թվականի օգոստոսի 22-ին հայտարարվել է, որ COVID-19 համավարակի պատճառով հեռուստասերիալն ավարտվում է առաջին եթերաշրջանով։


== Սյուժե ==
Սերիալը պատմում է 17-ամյա «ձանձրալի սպիտակ աղջկա»՝ Սիդնի Նովակի կյանքի և նրա հասունացման մասին, որի հայրը՝ նախկին զինվորականը, ինքնասպանություն է գործել։ Սիդնիի մոտ սկսում է դրսևորվել տելեկինեզ, սկզբում աղջիկը մտածում է, թե դա կապված է հասունացման հետ։ Սակայն հետո հասկանում է, որ նրա հետ ինչ-որ անսովոր բան է կատարվում։ Նա սովորում է օգտագործել իր ունակությունները և վերջապես իմանում է, թե ինչու է իր հայրը ինքնասպան եղել։


== Դերերում ==


=== Գլխավոր ===
Սոֆյա Լիլիս՝ Սիդնի Նովակ
Ուայաթ Օլեֆ՝ Սիդնիի հարևանը և ընկերը
Սոֆյա Բրայանտ՝ Դինա, Սիդնիի լավագույն ընկերուհի
Քեթլին Ռոուզ Պերկինս՝ Մեգի Նովակ, Սիդնիի այրի մայրը


== Սերիաների ցանկ ==


== Քննադատություն ==
Rotten Tomatoes կայքում սերիալն ունի 81 % հաստատման վարկանիշ և 43 վերանայում, որի միջին վարկանիշը 6.65/10 է։ Metacritic-ի վերանայման ագրեգատորը սերիալին տվել է 100-ից 68 միավոր, հիմնվելով 8 քննադատական մեկնաբանությունների վրա։


== Ծանոթագրություններ ==
Զախարովո (գյուղ, Օդինցովսկի շրջան)

Անվան այլ կիրառումների համար տե՛ս՝ ԶախարովոԶախարովո (ռուս.՝ Захарово), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1707

1707 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1707 թվականն է, 
XVIII դարի 7-րդ տարին։


== Դեպքեր ==


== Ծնունդներ ==
Մայիսի 23 - Կարլ Լինեյ, շվեդ բնագետ և բժիշկ, կենդանական և բուսական աշխարհի դասակարգման համակարգի հիմնադիր։


== Մահեր ==
Մեղուս (Դերջանի գավառ)

Անվան այլ կիրառումների համար տե՛ս՝ Մեղուս (այլ կիրառումներ)Մեղուս, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գեներալկա (այլ կիրառումներ)

Գեներալկա, կարող է վերաբերել՝

Գեներալկա - գետ Ռուսաստանում, Բաշչելակի վտակը
Գեներալկա - գետ Ռուսաստանում, Յարովկայի վտակը
Ռեգենտի ադամանդ

Ռեգենտի կամ Պիտի ադամանդ,  աշխարհի ամենահայտնի ադամանդներից, ներկայումս պահպանվում է Լուվրում։ Քաշը՝ 140,64 կարատ։


== Պատմություն ==
Ըստ առասպելի` 400-կարատանոց քարը գտնվել է 1701 թվականին՝ Գոլկոնդա սուլթանության շրջանում գտնվող Կրիշնա գետի ավազանում աշխատող ստրուկի կողմից։ Մադրասից դուրս է բերվել բրիտանացի գործարար Թոմաս Պիտի կողմից (վարչապետ Պիտ ավագի պապը) և վաճառվել է գահապահ Ֆիլիպ II Օռլեանցուն, որտեղից էլ ստացել է իր անունը։ Մինչև Ֆրանսիական մեծ հեղափոխությունը հանդիսացել է Բուրբոնների սեփականությունը և նրանց ոսկերչական հավաքածուում ամենաթանկարժեք քարն է եղել։ 1792 թվականին մի շարք թանկարժեք իրերի հետ գողացվել է Գարդ-Մյոբլից, որտեղ տեղափոխվել էր նախկին թագավորական գանձարանը։
Ի տարբերություն Հոուփի ադամանդի՝ Ռեգենտի ադամանդի գինը հաշվարկվել է ֆրանսիական կառավարության ագենտների կողմից և վերադարձվել է ֆրանսիացի միապետին՝ այս անգամ Նապոլեոնին։ Նրա այրին՝ Մարիա Լուիզա Ավստրիացին քարը Ֆրանսիայից դուրս է հանել։ Որոշ ժամանակ անց Հաբսբուրգները քարը վերադարձրել են Նապոլեոն III, որը հրամայել է այն տեղադրել իր կնոջ՝ կայսրուհի Եվգենիայի թագի վրա։ Այդ օրվանից քարը գտնվում է Լուվրի հավաքածուում։


== Ծանոթագրություններ ==


== Արտաքին հղումներ ==
Regent diamond history in "Great Diamonds of the Earth" Archived 2013-10-30 at the Wayback Machine.
Կլդու

Կլդու (վրաց.՝ კლდუ), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 870 մետր բարձրության վրա։ Շրջկենտրոն Քարելից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ։


== Ծանոթագրություններ ==
Կարժեզ

Կարժեզ (ֆր.՝ Cargèse), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A065։


== Բնակչություն ==
Համայնքի բնակչությունը 2008 թվականին կազմում էր 1159 մարդ։


== Տնտեսություն ==
2007 թվականի տվյալներով 708 աշխատունակ տարիքի մարդկանցից (15-64 տարեկան) 476-ը տնտեսապես ակտիվ էին, 232-ը անգործունակ (ակտիվության ցուցանիշը 67,2 %, 1999 թվականին եղել է՝ 59,5 %)։ 476 աշխատունակ բնակիչներից 405-ը աշխատում էին (240 տղամարդ և 165 կին), անաշխատանք էին 71-ը (24 տղամարդ և 47 կին)։ 232 անգործունակ մարդկանցից 61-ը աշակերտներ կամ ուսանողներ են, 76-ը թոշակառու, 95-ը անաշխատունակ էին այլ պատճառներով։
Տնտեսության հիմքը կազմում է տուրիզմը։


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կարժեզի վիճակագրության ազգային ինստիտուտ (ֆր.)
«Каржез» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Ալեն շրջան (Լուիզիանա)

Անվան այլ կիրառումների համար տե՛ս՝ Ալեն շրջան (այլ կիրառումներ)Ալեն շրջան (անգլ.՝ Allen Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.984 կմ² է, բնակչությունը՝ 25.764 մարդ (2010 թ. տվյալներով)։ Շրջկենտրոնն է Օբերլին բնակավայրը։ Կազմավորվել է 1912 թվականին։
Գենադի Գոնչարենկո

Գենադի Իվանովիչ Գոնչարենկո (ռուս.՝ Геннадий Иванович Гончаренко, օգոստոսի 17, 1921(1921-08-17), Դոնի Ռոստով, Դոնի մարզ, ՌԽՖՍՀ - հունիսի 11, 1988(1988-06-11), Մոսկվա, ԽՍՀՄ), խորհրդային գրող։


== Կենսագրություն ==
Գենադի Գոնչարենկոն ծնվել է 1921 թվականին։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ Մարտերին մասնակցել է Հարավային Բուգի սահմանին, որպես գնդացրային դասակի հրամանատար։ Հետո նաև որպես  վաշտի, գումարտակի հրամանատար է ծառայել։ Եղել է հրաձգային գնդի հրամանատարի տեղակալ (Հարավարևմտյան ճակատ), 54-րդ գվարդիական հրաձգային դիվիզիայի հրամանատար։ Մասնակցել է Մոսկվայի, Վոլգայի, Ստալինգրադի ճակատամարտերին։ Ծանր վիրավորվել և կոնտուզիայի է ենթարկվել Ելնյայի գործողության ժամանակ (1941): Երկրորդ անգամ ծանր վիրավորվել է 1944 թվականին։ Պատերազմն ավարտել է մայորի կոչմամբ։
Մարտական գործողություններին մասնակցելու համար պարգևատրվել է շքանշաններով ու մեդալներով։
Պատերազմից հետո ավարտել է Մ. Վ. Ֆրունզեի անվան ռազմական ակադեմիան (1948) և Վ. Ի. Լենինի անվան ռազմաքաղաքական ակադեմիան (1952):
ԽՍՀՄ Գրողների միության անդամ է եղել (1958):


== Հատընտիր ստեղծագործություններ ==
Գենադի Գոնչարենկոն գրել է տասներկու վեպ, ինչպես նաև մի շարք պատմվածքներ մարտական պատմությունից։ Ստեղծագործությունների հիմնական թեման «խորհրդային մարդկանց խիզախությունն է Հայրենական մեծ պատերազմի տարիներին»։

Ինքնաթիռը չվերադարձավ (1958)
Փորձության տարիներ։ Վեպ երեք հատորով՝ Պատիվ (1957), Ճեղքում (1960), Ջախջախում (1969)
Սխրագործության ծնունդը (1967)
Ստալինգրադի մարտիկները
Վոլգա՝ ռուսական գետ (1970)
Մոսկվան մեր հետ է (1973)
Վոլգայի ափերին (1974)
Ճակատամարտ Վոլգայում. Ստալինգրադի պաշտպանության վավերագրական ակնարկներ (1976)
Կոչում (1979)


== Ծանոթագրություններ ==


== Գրականություն ==
Писатели Москвы — участники Великой Отечественной войны. М., 1997


== Արտաքին հղումներ ==
Газета «Советская Россия». РУССКИЕ СТОЯТ, КАК КАМЕННЫЕ ГЛЫБЫ. 22.11.2007.
Կոնստանտինովկա (գյուղ, Մարյինի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Կոնստանտինովկա գյուղում բնակվում էր 1 293 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ելիզարովո (գյուղ, Տրոիցկի վարչական օկրուգ)

Անվան այլ կիրառումների համար տե՛ս՝ ԵլիզարովոԵլիզարովո (ռուս.՝ Елизарово), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2006 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայրեհավեր

Մայրեհավեր (լատ.՝ Tetraonidae), հավանմանների կարգի թռչունների ընտանիք։ ՀՀ-ում հայտնի է 1 տեսակ՝ կովկասյան մայրեհավը։ 
Փայլուն փետրավորմամբ, վառ կարմիր կատարով, երկար, երկատված ու ծայրերը կեռված պոչով թռչուն է։
Շահմասուրի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետության Մարտակերտի շրջանի Շահմասուր գյուղի պատմության և մշակույթի հուշարձանների ցանկը։ Ցանկում ներառված է ընդամենը 56 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Ալ-Հոզի շրջան

Ալ-Հոզի շրջան (արաբ․՝ ناحية الحوز‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Ալ-Կուսեյրի գավառի 2 շրջաններից մեկը։ Վարչական կենտրոնն է Ալ-Հոզ քաղաքը։
Աստվածատուր

Աստվածատուր հայկական արական անուն է, հունական ծագման Թեոդորոս անվան թարգմանությունն է։ Կրճատ տարբերակներն են՝ Ասատուր, Ծատուր։ Այս անուններով և պարսկական -յան վերջավորությունով կազմված ազգանուններն են՝ Աստվածատ(ու)րյան, Ծատուրյան, Ասատրյան։


== Անուն կրողներ ==
Աստվածատուր Սալթանյան (Բոգդան Սալթանով, ծ.թ.անհայտ,Նոր Ջուղա-1703 թ.)` հայ նկարիչ
Աստվածատուր Պետրոսյան (*1953 թ.Լեռնապար գ., Սպիտակի շրջան)` պետական և ռազմական գործիչ
Աստվածատուր Խաչատրյան (1862 թ.,Ալաշկերտի գավառ-1938 թ.)` հայ պատմաբան
Աստվածատուր Բաբիկյան (1738 թ. Նոր Ջուղա-1825 թ. Վիեննա)` հայ գրող, թարգմանիչ


== Ամենայն Հայոց կաթողիկոս ==
Աստվածատուր Ա (ծ.թ.անհայտ-1725 թ.)


== Ծանոթագրություններ ==
Հումալա

Հումալա (էստ․՝ Humala), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տեննո

Տեննո  (իտալերեն՝ Tenno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1732 մարդ (2008), բնակչության խտություն՝ 62 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Բնակավայրի հովանավորն է սուրբ կույս Մարիամը։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Գոնչարովկա (գյուղ, Սվատովոյի շրջան)

Անվան այլ կիրառումների համար տե՛ս՝ ԳոնչարովկաԳոնչարովկա (ուկրաիներեն՝ Гончарівка), գյուղ Ուկրաինայի Լուգանսկի մարզի Սվատովոյի շրջանում։ Հիմնադրվել է 1704 թվականին։
Չճշտված տվյալներով Գոնչարովկա գյուղում բնակվում էր 1 359 մարդ։ Բնակավայրը զբաղեցնում է 6001 կմ² տարածք։ Բնակչության խտությունը կազմում էր 226,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Russian Roulette

«Russian Roulette» (հայերեն՝ Ռուսական պտտախաղ), բարբադոսցի երգչուհի Ռիհաննայի առաջին սինգլը՝ նրա չորրորդ ստուդիական՝ Rated R (2009) ալբոմից, որը թողարկվել է 2009 թվականի հոկտեմբերի 27-ին։ Երգի հեղինակը Ռիհաննան և Ne-Yo-ն են։ Ne-Yo-ն և Չաք Հարմոնին եղել են պրոդյուսեր։ Այն ալբոմի առաջատար սինգլն է, որի պրեմիերան կայացել է հոկտեմբերի 20-ին՝ ռադիոյով։


== Չարթեր ==


== Հավաստագրեր ==


== Թողարկման պատմություն ==


== Ծանոթագրություններ ==
Ջոննի Նոկսվիլլ

Ֆիլիպ Ջոն Կլեպ (անգլ.՝ Philip John Clapp, մարտի 11, 1971(1971-03-11), Նոքսվիլ, Թենեսի, ԱՄՆ) հայտնի է Ջոննի Նոկսվիլլ անունով (Johnny Knoxville)՝ ամերիկացի դերասան, սցենարիստ, պրոդյուսեր և կասկադյոր։


== Կենսագրություն ==
Ջոննի Նոկսվիլլը ծնվել է 1971 թվականի մարտի 11-ին Նոկսվիլլում (Թենեսի նահանգ)։ 4 տարի միաժամանակ հիվանդացել է գրիպով, թոքաբորբով և բրոնխաբորբով, մինչև հիմա տառապում է բրոնխային հեղձուկ հիվանդությամբ։ Դեռևս դպրոցական տարիներից հակված էր խուլիգանությունների։ 1990 թվականին տեղափոխվել է Լոս Անջելես։


== Կարիերա ==
Դերասանական վարպետություն ուսանել է Կալիֆոռնիայի Դրամատիկական արվեստի ակադեմիայում և նույնիսկ նկարահանվել է մի քանի ֆիլմերում։ 2000 թվականին հրավիրվեց հեռուստատեսություն, որպեսզի ստեղծի «Խենթեր» շոուն, որի մասնակիցներն իրենց և ուրիշների հետ հիմար և վտանգավոր փորձարկումներ էին կատարում։ Շոուի գաղափարների վրա նա աշխատել է Սպայկ Ջոնզ ռեժիսորի հետ միասին։ Առաջին անգամ եթեր է հեռարձակվել 2001 թվականին MTV ալիքով։ Շոուն բաղկացած էր կեսժամյա դրվագներից։ Ծայրահեղ սպորտի տեսակների մասին հայտնի ամսագրի խնդրանքով Ջոննի Նոկսվիլլն իր վրա փորձարկեց ինքնապաշտպանական միջոցները։ Նրա կարծիքով ամենադժվարն արցունքաբեր գազի փորձարկումն էր։ «Այն մնում է աչքերում 15 րոպե,- ասում է Ջոնը։ Ինչ-որ մեկը խորհուրդ է տվել լվանալ աչքերը կաթով, սակայն դա չօգնեց»։ Այդ բոլոր փորձարկումների տեսահոլովակները նա ուղարկում էր ամսագրի խմբագիրներին։ «Ես նույնիսկ չէի ենթադրում, որ այս ամենից շոու կստացվի,- ասում է Ջոնը։ Ես ուղղակի անում էի այդ ամենը չմտածելով հետևանքների մասին»։


== Անձնական կյանք ==
1995 թվականի մայիսի 15-ին նա ամուսնացել է Մելանի Լին Քեյթսի հետ։ 1996 թվականին ծնվեց նրանց դուստրը՝ Մեդիսոնը։ 2007 թվականի փետրվարին Մելանին և Ջոնը հայտարարեցին իրենց ամուսնալուծության մասին։ 2008 թվականի մարտի 20-ին նրանք վերջնական ամուսնալուծվեցին։ 2008 թվականի սեպտեմբերին Ջոնը սկսեց հանդիպել Նաոմի Նելսոնի հետ։ 2009 թվականի դեկտեմբերի 21-ին նա երկրորդ անգամ դարձավ հայր։ Նրանք ունեցան որդի, որին անվանեցին Ռոկո Ակիրա Կլեպ։ 2010 թվականի սեպտեմբերի 24-ին նա օրինականացրեց իր և Նաոմիի հարաբերությունները, իսկ 2011 թվականի հոկտեմբերի 6-ին նրանք ունեցան դուստր՝ Էրլո Կլեպ։


== Ֆիլմագրություն ==


== Անվանակարգեր ==
MTV Movie Awards 2003 — «Լավագույն հումորային կատարում» («Խենթեր»).


== Ծանոթագրություններ ==


== Արտաքին հղումներ ==
Ջոննի Նոկսվիլլ Թվիթթերում
Ջոննի Նոկսվիլլ Ֆեյսբուքում
Դորենա

Դորենա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ռադիոբարձրաչափ

Ռադիոբարձրաչափ, ռադիոալիքների միջոցով թռչող ապարատի թռիչքի իրական բարձրությունը (երկրի մակերևույթի նկատմամբ) որոշելու սարք։ Ռադիոհաղորդիչից արձակված ռադիոալիքները, անդրադառնալով երկրի մակերևույթից, վերադառնում են թռչող ապարատում տեղադրված ընդունող-հաղորդող ռադիոկայանի ընդունիչ։ Թռիչքի բարձրությունը որոշում են ըստ ռադիոալիքների ճառագայթման պահից մինչև ընդունման պահն ընկած ժամանակամիջոցի՝ հայտնի համարելով ռադիոալիքների տարածման արագությունը։ Տարբերում են ռադիոալիքների հաճախային (օգտագործում են ավիացիայում՝ առավելապես թռիչքի փոքր բարձրությունների դեպքում) և իմպուլսային (կիրառում են ավիացիայում՝ մեծ բարձրություններից աերոլուսանկարահանման և տիեզերական թռիչքների ժամանակ) մոդուլմամբ ռադիոբարձրաչափեր։
Նովի Բուլյակ

Նովի Բուլյակ (ռուս.՝ Новый Буляк, բաշկիրերեն՝ Яңы Бүләк), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորտանեթ

Կորտանեթ (վրաց.՝ კორტანეთი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 820 մետր բարձրության վրա։ Շրջկենտրոն Բորժոմից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 333 մարդ։


== Ծանոթագրություններ ==
Աթելյան

Աթելյան, հայկական ազգանուն։


== Ազգանունը կրողներ ==


== Ծանոթագրություններ ==